Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 995

6. évfolyam „A” tagozat Fejlesztési feladatok Zenei ismeretek, a hangszerkezelés fejlesztése – Az eddig elsajátított játéktechnikai zenei ismeretek összefoglalása, az önálló ismeretbõvítés, tanulás motivációjának kialakítása (dallamtanulás, lejegyzés). – A hatékony és eredményes gyakorlás módszereinek tudatosítása. – A futamtechnika fejlesztése, tempók érzékeny beállítása. – Népzenei folyamatok elemzése, a hagyományõrzés indítékainak feltárása. – Dúr és moll skálák játéka 6#, 6b elõjegyzésig, két oktávon élénk tempóban, hármashangzat felbontással. Automatizmusok kialakítása különösen a légvezetés, a záró hangok légszekrényes zárása, a helyes hangszertartás, kéztartás területén. – Színgazdag játék valamennyi dinamikai tartományban, tiszta intonációval, önállóság megszerzése a regisztráció területén is. – Zenei, elõadói élményt keltõ játékfolyamat teljesítése biztos tempótartással szóló és kísérõ szerepkörben, változatos kamarazenei összeállításokban. Ajánlott tananyag Bogár István: Harmonikaiskola II. A Népzenei Füzetek sorozat népi hangszerhez kapcsolódó példatárai, elõkészítõ és hangszer–iskola kiadványai, kíséret–, és hangzó mellékletei (Budapest 1992–98) Magyar Mûvelõdési Intézet –, szerk.: Eredics Gábor (Pl. Virágvölgyi Márta: Kalotaszegi legényesek, Virágvölgyi Márta: Kalotaszegi népzene I, II., Árendás Péter – Doór Róbert – Mester László: Kalotaszegi legényesek – brácsa, bõgõ melléklet) Bármilyen más, a helyei és területi etnikai sajátosságokhoz valamint a tanuló érdeklõdéséhez, tudásszintjéhez igazodó harmonikaiskola, népzenei dallamtár, hangzó anyag. Archív hangfelvételek (MTA Zenetudományi Intézet, Hagyományok Háza) Gyûjtéseket közreadó CD kiadványok. Követelmény Helyes hangszertartás, kéztartás. Törésmentes dallamvezetés, légvezetés, a légszekrény–technikai elemek automatizmusa. A kísérettípusok ismerete. Stílusos díszítések és artikuláció a dallamjátékban. Tiszta intonáció, differenciált dinamika. A tanult hangszeres játéktechnikai elemek természetes, könnyed alkalmazása. Hosszabb játékfolyamat teljesítése a zenei karaktereknek megfelelõ elõadásmóddal, biztos tempótartás. Regisztrálási lehetõségek kihasználása a stílus adta kereteken belül. Kamaraegyüttesi, zenekari közremûködés változatos módokon. A zenei kreativitás megnyilvánulása. Az év végi vizsga javasolt anyaga – Hosszabb népzenei összeállítás és egy táncrend, táncfüzér. Alapfokú évfolyamok „B” tagozat „B” tagozatra irányítható az a tanuló, aki az átlagot meghaladó zenei tehetséggel és hangszeres adottságokkal rendelkezik, valamint érdeklõdése és szorgalma alkalmassá teszi arra, hogy megfeleljen minõségben és mennyiségben magasabb követelményeinek. „B” tagozat követelménye a végzett anyag mennyiségében, de elsõsorban minõségben, a hangszerkezelés biztonságában és az elõadás zenei kifejezõerejében haladja meg az A tagozat szintjét.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes